CELEX: 62008CA0484
Language: et
Date: 2010-06-03 00:00:00
Title: Kohtuasi C-484/08: Euroopa Kohtu (esimene koda) 3. juuni 2010 . aasta otsus (Tribunal Supremo (Hispaania) eelotsusetaotlus) — Caja de Ahorros y Monte de Piedad de Madrid versus Asociación de Usuarios de Servicios Bancarios (Ausbanc) (Direktiiv 93/13/EMÜ — Tarbijalepingud — Tingimused, millega määratletakse lepingu põhiobjekt — Nende tingimuste ebaõiglase iseloomu kohtulik kontroll — Väljajätmine — Rangemad siseriiklikud sätted, et tagada tarbijate kaitstuse kõrgem tase)

31.7.2010   
            
            
               ET
            
            
               Euroopa Liidu Teataja
            
            
               C 209/6
            
         Euroopa Kohtu (esimene koda) 3. juuni 2010. aasta otsus (Tribunal Supremo (Hispaania) eelotsusetaotlus) — Caja de Ahorros y Monte de Piedad de Madrid versus Asociación de Usuarios de Servicios Bancarios (Ausbanc)
   (Kohtuasi C-484/08) (1)
   
   (Direktiiv 93/13/EMÜ - Tarbijalepingud - Tingimused, millega määratletakse lepingu põhiobjekt - Nende tingimuste ebaõiglase iseloomu kohtulik kontroll - Väljajätmine - Rangemad siseriiklikud sätted, et tagada tarbijate kaitstuse kõrgem tase)
   2010/C 209/07
   Kohtumenetluse keel: hispaania
   
      Eelotsusetaotluse esitanud kohus
   
   Tribunal Supremo
   
      Põhikohtuasja pooled
   
   
      Hageja: Caja de Ahorros y Monte de Piedad de Madrid
   
      Kostja: Asociación de Usuarios de Servicios Bancarios (Ausbanc)
   
      Ese
   
   Eelotsusetaotlus — Tribunal Supremo — EÜ artikli 2, artikli 3 lõike 1 punkti g, artikli 4 lõike 1 ning nõukogu 5. aprilli 1993. aasta direktiivi 93/13/EMÜ ebaõiglaste tingimuste kohta tarbijalepingutes (EÜT L 95, lk 29; ELT eriväljaanne 15/02, lk 288) artikli 4 lõike 2 ja artikli 8 tõlgendamine — Rangemad siseriiklikud sätted, et tagada tarbijate kaitstuse kõrgem tase — Selliste tingimuste kontroll, millega määratletakse lepingu põhiobjekt või hinna ja tasu vastavus vastutehinguna pakutavatele teenustele või kaupadele
   
      Resolutsioon
   
   
               1.
            
            
               Nõukogu 5. aprilli 1993. aasta direktiivi 93/13/EMÜ ebaõiglaste tingimuste kohta tarbijalepingutes artikli 4 lõiget 2 ja artiklit 8 tuleb tõlgendada selliselt, et nendega ei ole vastuolus niisugused siseriiklikud õigusnormid, nagu on kõne all põhikohtuasjas, millega lubatakse selliste lepingutingimuste ebaõiglase iseloomu kohtulikku kontrolli, mis puudutavad lepingu põhiobjekti mõistet või hinna ja tasu vastavust vastutehinguna pakutavatele teenustele või kaupadele, isegi kui need tingimused on koostatud lihtsas ja arusaadavas keeles.
            
         
               2.
            
            
               EÜ artikliga 2, EÜ artikli 3 lõike 1 punktiga g ja EÜ artikli 4 lõikega 1 ei ole vastuolus selline direktiivi 92/13 artikli 4 lõike 2 ja artikli 8 tõlgendamine, mille kohaselt võivad liikmesriigid võtta vastu siseriiklikud õigusnormid, millega lubatakse selliste lepingutingimuste ebaõiglase iseloomu kohtulikku kontrolli, mis puudutavad lepingu põhiobjekti mõistet või hinna ja tasu vastavust vastutehinguna pakutavatele teenustele või kaupadele, isegi kui need tingimused on koostatud lihtsas ja arusaadavas keeles.
            
         
      (1)  ELT C 19, 24.1.2009.